จะเป็นอะไรไหมคะถ้ากินยาคุมฉุกเฉิน แล้วมากินอาหารเสริมต่อ จะเสี่ยงไหมคะ
สวัสดีค่ะ ยาคุมฉุกเฉินคือยาคุมที่ประกอบไปด้วยฮอร์โมนเพศหญิงในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดโดยยาคุมฉุกเฉินเป็นยาที่สามารถทำปฎิกิริยากับยาชนิดอื่นๆได้หลายชนิด เช่นยาฆ่าเชื้อ ยากันชัก จึงแนะนำการไม่กินยาคุมฉุกเฉินร่วมกับยาอื่นๆ หรือควรเว้นระยะในการกินยาแต่อย่างไรก็ตามการใช้อาหารเสริม ส่วนใหญ่มีผลต่อระดับยาคุมกำเนิดได้น้อยมากๆ ค่ะ แนะนำการใช้ยาตรงตามขนาดที่ข้างฉลากระบุ และสังเกตรอบเดือนหลังการใช้ยาคุมหรือซื้อชุดตรวจการตั้งครรภ์มายืนยันอีกครั้ง หากไม่สบายใจ หรือประจำเดือนมาช้าผิดปกติ